b'\n_START_ARTICLE_\nLeonas Radus-Zenkavi\xc4\x8dius\n_START_PARAGRAPH_\nLeonas Radus-Zenkavi\xc4\x8dius (1874 m. vasario 21 d. Jurbarke \xe2\x80\x93 1946 m. baland\xc5\xbeio 12 d. Kaune) \xe2\x80\x93 Lietuvos karinis veik\xc4\x97jas, generolas.\n_START_SECTION_\nBiografija\n_START_PARAGRAPH_\n1892 m. baig\xc4\x97 Polocko kadet\xc5\xb3 mokykl\xc4\x85, v\xc4\x97liau mok\xc4\x97si Sankt Peterburgo Pavelo karo mokykloje, tarnavo Rusijos kariuomen\xc4\x97je Rygoje. Nuo 1897 m. iki 1900 m. mok\xc4\x97si Sankt Peterburgo Generalinio \xc5\xa1tabo akademijoje. 1901 m. paskirtas \xc4\xaf Vilniaus karo apygardos \xc5\xa1tab\xc4\x85. Dalyvavo Rusijos ir Japonijos kare. Po karo paskirtas korpuso \xc5\xa1tabo, o nuo 1912 m. ir divizijos \xc5\xa1tabo vir\xc5\xa1ininku. Pirmojo pasaulinio karo dalyvis, kov\xc4\x97si fronte Ryt\xc5\xb3 Pr\xc5\xabsijoje. Nuo 1916 m. prad\xc5\xbeios divizijos \xc5\xa1tabo vir\xc5\xa1ininkas Rumunijos fronte. 1917 m. rugs\xc4\x97j\xc4\xaf paskirtas divizijos vadu. Po 1917 m. Spalio perversmo tarnavo Rusijos TFSR kariuomen\xc4\x97s generalinio \xc5\xa1tabo karo istorijos skyriuje. 1920 m. dirbo Lietuvos atstovyb\xc4\x97je Maskvoje. Po met\xc5\xb3 gr\xc4\xaf\xc5\xbeo \xc4\xaf Lietuv\xc4\x85 ir buvo paskirtas Lietuvos kariuomen\xc4\x97s ypating\xc5\xb3j\xc5\xb3 reikal\xc5\xb3 generolu prie Kra\xc5\xa1to apsaugos ministro. Nuo 1922 m. iki 1928 m. Auk\xc5\xa1t\xc5\xb3j\xc5\xb3 karinink\xc5\xb3 kurs\xc5\xb3 vir\xc5\xa1ininkas. 1923 m. lapkrit\xc4\xaf paskirtas Generalinio \xc5\xa1tabo vir\xc5\xa1ininku. 1928 m. paleistas \xc4\xaf atsarg\xc4\x85. 1944 m. nes\xc4\x97kmingai band\xc4\x97 pasitraukti \xc4\xaf Vokietij\xc4\x85, slapst\xc4\x97si Kaune. Para\xc5\xa1\xc4\x97 pirmuosius lietuvi\xc5\xa1kus karo mokslo vadov\xc4\x97lius, taip pat \xe2\x80\x9eTrump\xc4\x85 Did\xc5\xbeiojo karo eskiz\xc4\x85\xe2\x80\x9c.'